പാടശേഖരത്തിലേക്കുള്ള പൊതുവഴി കൈയേറിയതായി പരാതി മാള: ആളൂര് പഞ്ചായത്തിലെ കാരാപ്പാടത്തേക്കുള്ള രണ്ട് പൊതുവഴികള് സ്വകാര്യ വ്യക്തികള് കൈയ്യേറ്റം നടത്തിയതിനാല് കൃഷിയിറക്കാനാകാതെ കര്ഷകര്. നാരായണത്ത് പാടം പാടശേഖര സമിതി ഇതുമായി ബന്ധപ്പെട്ട് മന്ത്രി മുതല് കൃഷി ഓഫീസര്ക്ക് വരെ പരാതി നല്കി. ഒരു പതിറ്റാണ്ടോളമായി ഈ അവസ്ഥ തുടരുകയാണെന്ന് കര്ഷകനായ ബാലകൃഷ്ണന് പറഞ്ഞു. ഇത് സംബന്ധിച്ച് കോടതി വിധി ഉണ്ടായിട്ടും നടപ്പാക്കാന് അധികൃതര്ക്ക് കഴിഞ്ഞിട്ടില്ല. വഴിയില്ലാത്ത കാരണം നെല്വയല് തരിശിടുന്ന അവസ്ഥയിലാണ്. പാടത്തിന് നടുവിലൂടെയുള്ള തോടിന്റെ വശങ്ങള് ബലപ്പെടുത്തണമെന്നും കര്ഷകര് ആവശ്യപ്പെട്ടു.